מאורו ג'וליאני

מאורו ג'וזפה סרג'ו פנטלאו ג'וליאני (באיטלקית: Mauro Giuseppe Sergio Pantaleo Giuliani; ‏27 ביולי 1781 בישליה (Bisceglie), מחוז פוליה - 8 במאי 1829, נאפולי) היה גיטריסט, צ'לן ומלחין איטלקי, הנחשב על דעת רבים לאחד מנגני הגיטרה הווירטואוזים הראשונים במעלה במאה ה-19. ג'וליאני החל את לימודיו בעיר בארלטה, אליה עבר בשחר ילדותו עם אחיו ניקולא, מוזיקאי בעצמו ששימש כקאפלמייסטר בחצר הקיסרות הרוסית בסנקט פטרבורג. ראשית הכשרתו בנגינה הייתה בצ'לו - כלי שגם בהמשך חייו לא ויתר לגמרי על הנגינה בו - ונראה שלמד גם נגינה בכינור. בשנים הבאות התמסר לנגינה בגיטרה והיה תוך זמן קצר לגיטריסט מיומן. שמות מוריו אינם ידועים, ואין ודאות לגבי מהלכיו באיטליה באותה התקופה. ג'וליאני נשא לאישה את מריה ג'וזפַּה דל מונקו ובשנת 1801, בבארלטה, נולד בנם מיקלה (Michele). לאחר מכן שהה כנראה לתקופות קצרות בבולוניה ובטריאסטה; בקיץ 1806, לאחר סיום לימודי הקונטרפונקט, הצ'לו והגיטרה באיטליה, עקר ג'וליאני לווינה ללא משפחתו. כאן יצר קשר עם אחת, פרויליין וילמות, שילדה לו בשנת 1807 בת בשם מריה. בווינה התוודע ג'וליאני אל הסגנון האינסטרומנטלי הקלאסי וב-1807 החל לפרסם יצירות פרי עטו בסגנון זה. מסעות הקונצרטים שלו הקיפו ארצות רבות באירופה. בכל מקום שהגיע אליו זכה לשבחים על הווירטואוזיות שלו ועל טעמו המוזיקלי. הוא נחל הצלחה רבה ונהנה מתהילה כאחד מטובי הנגנים והמלחינים הרבים שהיו פעילים בבירת אוסטריה בראשית המאה ה-19. ג'וליאני הגדיר תפקיד חדש לגיטרה בהקשר של המוזיקה האירופאית. הוא התרועע עם בכירי החברה האוסטרית ועם מלחינים ידועי-שם כמו רוסיני ובטהובן וניגן עם מיטב המוזיקאים שהופיעו בקונצרטים בווינה. בשנת 1815 הופיע עם הפסנתרן יוהאן נפומוק הומל (שהוחלף בהמשך באיגנץ מושלס, עם הכנר יוזף מייזדר ועם הצ'לן יוזף מרק, בסדרת קונצרטים קאמריים בגנים הבוטניים של ארמון שנברון. מופעים אלה כונו "קונצרט בדוקאט", על שם מחיר הכרטיס - דוקאט אחד. חשיפה זו סייעה לג'וליאני להתבלט בחוגי המוזיקה בעיר. באותה שנה היה גם אמן הקונצרטים הרשמי של חגיגות קונגרס וינה. שנתיים קודם לכן, ב-8 בדצמבר 1813, ניגן (כנראה בצ'לו) בתזמורת שביצעה לראשונה את הסימפוניה השביעית של בטהובן. ג'וליאני נחל הצלחה לא גדולה כמלחין בווינה. הוא עבד בעיקר עם הוצאת ארטאריה, שהוציאה לאור את רוב יצירותיו לגיטרה, אבל יצר קשרים עם כל ההוצאות המקומיות האחרות, שהפיצו את יצירותיו ברחבי אירופה. עוד עשה לו שם כמורה; בין תלמידיו הרבים היו בוברוביץ' והורצקי. בשנת 1819 עזב ג'וליאני את וינה, בעיקר מסיבות פיננסיות: רכושו וחשבונות הבנק שלו עוקלו לשלם לנושיו. הוא חזר לאיטליה, עשה זמן מה בטריאסטה ובוונציה ולבסוף השתקע ברומא. עמו הביא את בתו אמיליה, שנולדה ב-1813. היא התחנכה במנזר "הערצת ישו" משנת 1821 עד 1826, יחד עם מריה, בתו שמחוץ לנישואים. ברומא לא זכה להצלחה רבה; הוא הוציא לאור יצירות ספורות והופיע בקונצרט אחד ויחיד. ביולי 1823 החל בסדרה של נסיעות תכופות לנאפולי כדי לבקר את אביו, שהיה חולה מאוד. בעיר הבורבונית נאפולי התקבלה אמנות הגיטרה של ג'וליאני מאור פנים ניכר ובה התאפשר לו להוציא עוד יצירות לגיטרה אצל מול"ים מקומיים. ב-1826 הופיע בעיר Portici לפני המלך פרנצ'סקו הראשון בחצרו הבורבונית. בזמן זה, שאפשר לכנותו התקופה הנאפוליטנית של ג'וליאני, הרבה להופיע בקונצרטי דואו עם בתו אמיליה (Emilia Giuliani-Guglielmi), שהייתה לגיטריסטית וירטואוזית ולמלחינה. לקראת סוף 1827 החלה בריאותו של ג'וליאני להתערער; הוא נפטר בנאפולי ב-8 במאי 1829. החדשות על דבר מותו לא הסעירו יתר על המידה את חוגי המוזיקה הנפוליטניים. כמלחין לגיטרה נטה ג'וליאני חיבה רבה לנושא ווריאציות - צורה פופולרית במיוחד בווינה. הוא הצטיין ביכולתו לשזור נעימה לקטע תוך השגת רושם מוזיקלי בלי לוותר על נאמנות לניב האופייני לכלי. דוגמה לכך אפשר למצוא ביצירתו "וריאציות על נושא של הנדל", אופוס 107. הנושא הפופולרי הזה, הידוע בשם "הנַפָּח ההרמוני" (The Harmonious Blacksmith), מופיע באריה מתוך הסוויטה החמישית במי מז'ור לצ'מבלו של הנדל. הישגיו של ג'וליאני כמלחין היו רבים מספור. 150 חיבוריו לגיטרה שברשימת יצירותיו מהווים את הגרעין לרפרטואר הגיטרה במאה ה-19. הוא חיבר יצירות לגיטרה סולו, המציבות אתגר קשה ביותר לנגן, כמו גם יצירות לתזמורת ודואו לגיטרה-כינור ולגיטרה-חליל. בין יצירותיו הבולטות של ג'וליאני שלושת הקונצ'רטי לגיטרה (אופוס 30, 36 ו-70); סדרה של שש פנטזיות לגיטרה סולו, אופוס 119–124, המבוססות על אריות מתוך אופרות של רוסיני ומוכתרות בשם "רוסיניאנה"; כמה סונאטות לכינור וגיטרה ולחליל וגיטרה; חמישייה, אופוס 65, לכלי קשת וגיטרה; כמה קבצים לקול וגיטרה וגראנד אוברטורה הכתובה בסגנון איטלקי. כמו כן עיבד הרבה יצירות סימפוניות, הן לגיטרה סולו והן לדואו גיטרות, אחת מהן עיבוד של הפתיחה לספר מסביליה של רוסיני לשתי גיטרות. עוד יש מספר רב של יצירות דידקטיות, ביניהן שיטה להוראת הגיטרה, שמורים ממשיכים להשתמש בה עד היום. כיום מבצעים גיטריסטים מקצועיים את הקונצ'רטי ויצירות הסולו של ג'וליאני, והן עדיין מציגות בד בבד את יכולתו של הגיטריסט לנגן את היצירה ואת כישרונו הטבעי של ג'וליאני כמלחין לגיטרה הקלאסית. רונדו בלה מז'ור, אופוס 14 מס' 4 (גיטרה) סונאטה אופוס 15 (גיטרה) 1812 בקירוב דואו קונצ'רטנטה, אופוס 25 (כינור וגיטרה) קונצ'רטו אופוס 30 (גיטרה ותזמורת) 1812 בקירוב גראנדי וריאציוני קונצ'רטנטי, אופוס 35 (שתי גיטרות) 1833 בקירוב גראן קונצ'רטו, אופוס 36 (גיטרה ותזמורת) 1812 בקירוב גראן קונצ'רטו, אופוס 36 (גיטרה ופסנתר), 1824 בקירוב שש וריאציות על האריה "A Schisserl und a Reindl", אופוס 38 (גיטרה), 1812 שש קאואטינות, אופוס 39 שירה וגיטרה גראן דואטו קונצ'רטנטה, אופוס 52 (חליל או כינור, צ'לו וגיטרה), 1812 בקירוב גראנדה אוברטורה, אופוס 61 (גיטרה), 1809 גראן קווינטטו, אופוס 65 (שני כינורות, ויולה, צ'לו וגיטרה), 1812 בקירוב גראן קונצ'רטו, אופוס 70 (גיטרה ותזמורת), 1822 בקירוב גראן קונצ'רטו, אופוס 70 (גיטרה ופסנתר), 1824 בקירוב גראן סרנאטה, אופוס 82 (חליל וגיטרה) גראן דואטו קונצ'רטנטה, אופוס 85 (חליל או כינור וגיטרה), 1817 בקירוב וריאציוני בריליאנטי, אופוס 87 (גיטרה), 1815 בקירוב גראנדי וריאציוני, אופוס 88 (גיטרה) שישה שירים, אופוס 89 (סופרן וגיטרה) שלוש סונאטה בריליאנטי, אופוס 96 (גיטרה) רוסיניאנה, אופוס 119 (גיטרה) 1829 בקירוב רוסיניאנה, אופוס 120 (גיטרה) 1821 בקירוב רוסיניאנה, אופוס 121 (גיטרה) 1821 בקירוב רוסיניאנה, אופוס 122 (גיטרה) 1824 בקירוב רוסיניאנה, אופוס 123 (גיטרה) 1824 בקירוב רוסיניאנה, אופוס 124 (גיטרה) 1828 בקירוב פולונזי קונצ'רטנטי, אופוס 137 (שתי גיטרות גראן סונאטה ארואיקה, אופוס 150 (גיטרה) 1843 בקירוב Mauro Giuliani: Studio per la chitarra. Type: Italian : Book Book. Publisher: Bonn [etc.] : chez N. Simrock [etc.], [1812] Mauro Giuliani: 120 daily guitar studies for the right hand. Type: English : Book Book Publisher: New York : Celesta Pub. Co., [©1949] Thomas F Heck: Mauro Giuliani : virtuoso guitarist and composer. Publisher: Columbus : Editions Orphée, 1995. (English) ISBN 0-936186-87-9 OCLC 32394767 / Publisher: New Haven, 1970. OCLC: 125002 Nicola Giuliani: Omaggio a Mauro Giuliani : l'Orfeo della Puglia Type: Italian : Book Book Publisher: [S.l. : s.n.], 1999. OCLC: 45035045 Marco Riboni: Mauro Giuliani (1782-1829) : profilo biografico-critico ed analisi delle trascrizioni per chitarra Type: Italian : Book Book : Thesis/dissertation/manuscript Publisher: Anno accademico 1990-1991. OCLC: 32930581 Marco Riboni: Mauro Giuliani (1781-1829) : profilo biografico-critico ed analisi delle trascrizioni per chitarra Type: English : Book Book Publisher: [S.l. : s.n.], 1992. OCLC: 69237592 Brian Jeffery: Introduction and indexes Type: English : Book Book Publisher: London : Tecla Editions, ©1988. OCLC: 24958769 Filippo E Araniti: Nuove acquisizioni sull'opera e sulla vita di Mauro Giuliani : gli anni del soggiorno napoletano (1824-1829) Type: Italian : Book Book Publisher: Barletta-Trani : Regione Puglia-Assessorato Pubblica Istruzione, 1993. OCLC: 42716282 Thomas Fitz / Simons Heck: The birth of the classic guitar and its cultivation in Vienna, reflected in the career and compositions of Mauro Giuliani (d.1829) ; Thematic catalogue of the complete works of Mauro Giuliani.Type: English : Book Book Publisher: New Haven, Conn. : Yale University, 1970. OCLC: 53726031 Brian Jeffery: Introductions and indexes by Mauro Giuliani. Type: English : Book Book.Publisher: Penderyn, South Wales : Tecla Editions, ©1988. OCLC: 52613698 Antonio Lasada: The butterfly, op. 30 by Mauro Giuliani. Type: English : Book Book. Publisher: Sydney : J. Albert & Son, 1976. ISBN 0-909700-90-7 OCLC: 27600649 Thomas Fitz / Simons Heck: The birth of the classic guitar and its cultivation in Vienna reflected in the career and compositions of Mauro Giuliani (d. 1829) Type: English : Book Book. Publisher: [S.l. : s.n.], 1970. OCLC: 65932060 Eduardo Caliendo: Metodo per chitarra by Mauro Giuliani. Type: Italian : Book Book. Publisher: Ancona ; Milano : Edizioni musicali Bèrben, [1978], ©1964.OCLC: 23479377 Mauro Giuliani: 25 etudes [Múscia]. Type: Spanish : Book Book.Publisher: Japon : Zen-On music, [19--]. OCLC: 70134885 Gaspare Spontini; Mauro Giuliani; Brian Jeffery; Wolfgang Amadeus Mozart; Vincenzo Bellini: Three operatic overtures arranged for two guitars : Spontini's La Vestale, Mozart's La Clemenza di Tito, and Bellini's Il Pirata : Wo0, 2G-1, 2, 4. Type: English : Book Book. Publisher: London : Tecla Editions, ©1986. ISBN 0-906953-83-9 OCLC: 38002311 Tomasina Soto Michel: Survey of program music in early romantic guitarists, 1800-1850. Type: English : Book Book : Thesis/dissertation/manuscript Publisher: 1994. OCLC: 30986316 Joseph Zuth: 24 [i.e. Vierundzwanzig] Studien für Gitarre, op. 100 by Mauro Giuliani; Type: German : Book Book Publisher: Mainz : B. Schott's Söhne ; New York : Schott Music Corp., 1929. OCLC: 41699112 Joseph J Gonzales; Johann Sebastian Bach: Recital document. Type: English : Book Book : Thesis/dissertation/manuscript. Publisher: 1995. OCLC: 33850916 Hans Ritter: 24 [i.e. Vierundzwanzig] Etüden für Gitarre, op. 48 by Mauro Giuliani; Type: German : Book Book Publisher: Mainz : B. Schott's Söhne ; New York : Schott Music Corp., [19--] OCLC: 41699167 Ludwig van Beethoven: Beethoven-Festnummer der Oesterreichischen Gitarre-Zeitschrift Type: German : Book Book Publisher: Wien : Kunstdruckerie Frisch & Co., 1927. OCLC: 40961302 Antonio Francesco Gori; Liuba Giuliani: Type: Italian : Book Book Publisher: Roma : Consiglio nazionale delle ricerche, ©1987. OCLC: 20634181 Yvonne Regina Chavez: The flute and guitar duos of Mauro Giuliani Book: Thesis/dissertation/manuscript Publisher: 1991. (English) OCLC: 24571012 Roger West Hudson: The orchestration of the guitar concerto : a comparison of the Concerto in A major, op. 30, by Mauro Giuliani and the Concierto del sol by Manuel Ponce. Type: English : Book Book : Thesis/dissertation/manuscript. Publisher: 1992.OCLC: 31118635 Heike Vajen Rossiniana no. 6 op. 124 by Mauro Giuliani.Type: German : Book Book. Publisher: Celle : Moeck, (1986). OCLC: 46051295 Volker Höh: Sonata op. 15 : Fingersatz by Mauro Giuliani. Type: Book Book Publisher: Celle : Moeck, 1989. OCLC: 46095695 Horacio Ceballos: Sonata Op. 15 [Música] by Mauro Giuliani. Type: Spanish : Book Book. Publisher: Buenos Aires, Argentina : RICORDI, 1977. OCLC: 70134745 Kurt L Schuster: Performing Joseph Haydn's Divertimento a quattro, opus 2, no. 2 and Mauro Giuliani's Grand sonata eroica, opus 150. Type: English : Book Book : Thesis/dissertation/manuscript. Publisher: 1989.: 20402277 מדיה וקבצים בנושא מאורו ג'וליאני בוויקישיתוף Associazione Giuliani Information (Tecla Editions) מאורו ג'וליאני, באתר ספוטיפיי מאורו ג'וליאני, באתר AllMusic (באנגלית) מאורו ג'וליאני, באתר MusicBrainz (באנגלית) מאורו ג'וליאני, באתר Discogs (באנגלית) Complete works of Mauro Giuliani Rischel & Birket-Smith's Collection of guitar music Det Kongelige Bibliotek, Denmark Boije Collection The Music Library of Sweden George C. Krick Collection of Guitar Music Washington University